Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Az államigazgatási eljárás általános szabályairól szóló 1957. évi IV. törvény 42. §-a rögzíti, hogy a közigazgatási szerv mind az ügy érdemében, mind az eljárás során eldöntendõ kérdésekben határozatot hoz. A határozatok
Paragraph Index: 293

Az államigazgatási eljárás általános szabályairól szóló 1957. évi IV. törvény 42. §-a rögzíti, hogy a közigazgatási szerv mind az ügy érdemében, mind az eljárás során eldöntendõ kérdésekben határozatot hoz. A határozatok meghozatala során a közigazgatási eljárásban az ügyintézési határidõ betartásának garanciális jelentõsége van abból a szempontból is, hogy a döntés hiánya miatt az állampolgár nem élhet jogorvoslati jogával. A fellebbezés és a bírósági felülvizsgálat jogorvoslati eszközöket ugyanis csak a már meghozott határozat megtámadására lehet igénybe venni. Az önkormányzat határozathozatali kötelezettségét nem befolyásolja, ha a panaszos az önkormányzathoz benyújtott kérelmében esetleg nem valós adatokat szolgáltatott volna. A vizsgálat által feltárt visszásság orvoslása érdekében az országgyûlési biztos felkérte Fehérgyarmat polgármesterét, gondoskodjon arról, hogy a képviselõ-testület az általa alkotott rendelet elõírásainak megfelelõen haladéktalanul hozzon határozatot a panaszos ügyében, továbbá a jegyzõn keresztül hívja fel a polgármesteri hivatal dolgozóinak a figyelmét az eljárási törvényben rögzített határidõk garanciális jelentõségére, és betartásuk fontosságára. A polgármester elismerte a mulasztás tényét, az ajánlásban foglaltakat elfogadta és megküldte a képviselõ-testület decemberi határozatát. OBH 3305/2002. A vallásszabadsághoz való joggal összefüggõ visszásságot okoz a büntetés-végrehajtási intézet, ha nem biztosítja a fogva tartott számára az általa gyakorolt vallás elõírásainak megfelelõ étkeztetést. A panaszos azért fordult az országgyûlési biztos általános helyetteséhez, mert ortodox zsidó vallását szeretné börtönbüntetésének idõtartama alatt is gyakorolni, de az intézetben nem biztosított számára az egyházi elõírásoknak megfelelõ étkeztetés. A biztos a szabad vallásgyakorláshoz való joggal összefüggõ visszásság gyanúja miatt indított vizsgálatot, melyben a Fejér Megyei Fõügyészséget kérte fel vizsgálat lefolytatására. Az ügyészségi vizsgálat szerint panaszos zsidó vallását, ami az egyház képviselõjének fogadását, kegytárgyak és vallási tárgyú könyvek birtoklását illeti, a pálhalmai Országos Büntetés-végrehajtási Intézet házirendjének keretein belül szabadon gyakorolhatta, a kóser étkeztetést azonban az intézet nem biztosította számára. A panaszos a kóser étkeztetés hiánya miatt átszállítási kérelmet nyújtott be, amit az intézet parancsnoka, majd a Büntetés-végrehajtás Országos Parancsnoksága (a továbbiakban: BVOP) elutasított. Az elutasító határozat indokolásában a BVOP azért minõsítette alaptalannak a panaszt, illetve a kérelmet, mert panaszos „megfelelõ étkeztetése az intézetben biztosított”. A panaszos ezt követõen a Fejér Megyei Fõügyészség vizsgálatát kérte. Az eljáró ügyész vizsgálata során megállapította, hogy kóser étkeztetés biztosítására az intézet keretein belül nincs lehetõség, ezért panaszos más büntetés-végrehajtási intézetbe való átszállítását javasolta. Az ügyészi javaslat alapján panaszost a Budapesti Fegyház és Börtönbe szállították át, ahonnan újabb levelet írt az általános helyettesnek. Levelében a kóser étkeztetés hiányát sérelmezi. Az általános helyettes megállapította, hogy a szabadságvesztés végrehajtása során az elítélttel szemben csak az ítéletben és a törvényben meghatározott joghátrányok alkalmazhatók. Az ítélet és a törvény rendelkezéseinek megfelelõen a büntetés végrehajtása alatt az elítélt egyes állampolgári jogai szünetelnek, illetõleg korlátozottak. Az elítélt azon jogai, melyek nem szünetelnek, ill. nem esnek törvényi korlátozás alá, továbbra is gyakorolhatók. A vallásszabadsághoz való jog olyan jog, ami az állampolgárt szabadságvesztés büntetésének végrehajtása alatt is korlátozás nélkül illeti meg.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes